Policija je dronom u nedjelju uočila ekipu u naselju Jug II u Osijeku dok je igrala nogomet. Čim ih je dron snimio, stigli su i policijski službenici na teren.

– U popodnevnim satima smo uočili igranje nogometa na Jugu II. Brzom intervencijom naše interventne policije evidentirali smo sve osobe i podnesene su prijave zbog kršenja mjera – potvrdio je i Zoran Kon, glasnogovornik PU osječko-baranjske.

Video: Na drive-in testiranje na koronavirus možete doći automobilom, taksijem, pa čak i pješke

Vaš preglednik ne omogućava pregled ovog sadržaja.

Prijeti im povisoka kazna koja bi mogla biti, koliko nam je poznato, i 8000 kuna.

U protekla 24 sata, PU osječko-baranjska evidentirala je dvanaest dojava građana o kršenju mjera samoizolacije, a sedam ih se pokazalo istinitim.

– Svim građanima skrećemo pozornost na važnost pridržavanja mjera samoizolacije radi očuvanja vlastitog zdravlja, ali i zdravlja cjelokupne zajednice. Osobe kojima je određena mjera samoizolacije dužne su ponašati se sukladno uputama koje su dobile. Sve sumnje o kršenju mjera samoizolacije možete prijaviti pozivom na 192 ili putem aplikacije za e-dojave – poručuju iz PU.